Цэнтрысцкую пазыцыю Селязьнёва ўпрыгожыла й крытыка найвышэйшага кіраўніцтва Саюзу, прычым сьпікер крытыкаваў адразу абодвух прэзыдэнтаў: і Лукашэнку, і Пуціна. Ён заявіў: з-за таго, што лідэры ня могуць дамовіцца між сабой, парлямэнтары ня ведаюць, куды рухацца, і які саюз будаваць. Гэта найперш датычыць Канстытуцыйнага акта, які невядома ў якой танальнасьці трэба распрацоўваць. Прэзыдэнты павінны адказаць на пытаньне з расейскай песьні Ты скажи, ты скажи, чё те надо..?